ହାତୀ ଉଜାଡ଼ିଲେ ୨୦ ଏକର ଫସଲ\nଚମ୍ପୁଆ,୧୧ା୯(ଡି.ଏନ.ଏ.)-କେନ୍ଦୁଝର ଜିଲା ଚମ୍ପୁଆ ରେଞ୍ଜରେ ଦିନକୁ ଦିନ ବଢୁଥିବା ହାତୀ ଉପଦ୍ରବ କମିବାକୁ ନା ଧରୁନାହିଁ । ଫଳରେ ସିଧାସଳଖ ଏହାର ପ୍ରଭାବ ଚାଷୀ କୁଳ ଉପରେ ପଡିଛି । ଦିନବେଳା ଜଙ୍ଗଲ ଭିତରେ ରହୁଥିବା ଏହି ହାତୀପଲ ଚାଷ ଜମିକୁ ଓହ୍ଲାଇବା ସହିତ ଫସଲ ନଷ୍ଟ କରି ଚାଲିଛନ୍ତି।\nହାତୀ ଉଜାଡ଼ିଲେ ୨୦ ଏକର ଫସଲ\t September 11th, 19:07 PM September 11th, 19:07 PM\nଚମ୍ପୁଆ,୧୧ା୯(ଡି.ଏନ.ଏ.)-କେନ୍ଦୁଝର ଜିଲା ଚମ୍ପୁଆ ରେଞ୍ଜରେ ଦିନକୁ ଦିନ ବଢୁଥିବା ହାତୀ ଉପଦ୍ରବ କମିବାକୁ ନା ଧରୁନାହିଁ । ଫଳରେ ସିଧାସଳଖ ଏହାର ପ୍ରଭାବ ଚାଷୀ କୁଳ ଉପରେ ପଡିଛି । ଦିନବେଳା ଜଙ୍ଗଲ ଭିତରେ ରହୁଥିବା ଏହି ହାତୀପଲ ଚାଷ ଜମିକୁ ଓହ୍ଲାଇବା ସହିତ ଫସଲ ନଷ୍ଟ କରି ଚାଲିଛନ୍ତି। ବନ ବିଭାଗ କର୍ମଚାରୀମାନେ ଏହି ହାତୀ ପଲଙ୍କୁ ଘଉଡ଼ାଇବାକୁ ଅସମର୍ଥ ହୋଇପଡ଼ିଛନ୍ତି। ହାତୀ ପଲଙ୍କ ଯୋଗୁ ଗ୍ରାମବାସୀ ଏକ ପ୍ରକାର ଆତଙ୍କିତ ଅବସ୍ଥାରେ ରହୁଛନ୍ତି। ସପ୍ତାହ ମଧ୍ୟରେ ହାତୀ ପଲ ୨୦ ଏକରରୁ ଊର୍ଦ୍ଧ୍ୱ ଧାନ ଫସଲ ନଷ୍ଟ କରିସାରିଲେଣି । ବର୍ତ୍ତମାନ ଚମ୍ପୁଆ ସେକ୍ସନ୍ରେ ୩୫, ବାଲିବନ୍ଧ ସେକ୍ସନ୍ରେ ୧୮ ଓ ବାମେବାରୀ ସେକ୍ସନ୍ରେ ୧୪ଗୋଟି ହାତୀ ରହିଛନ୍ତି। ଗତ ସୋମବାର ହାତୀ ପଲ ଚମ୍ପୁଆ ସେକ୍ସନ୍ର ଚିମିଳା ଅଞ୍ଚଳରେ ବାଣେଶ୍ୱର ନାଏକ, ରାମଚନ୍ଦ୍ର ନାଏକ, ଦିଲ୍ଲୀପ ନାଏକ, ମଧୁ ବେହେରା, ପ୍ରଶାନ୍ତ ବାରିକ, ଗଣେଶ୍ୱର ବାରିକ, ଚିନ୍ତାମଣି ମହାନ୍ତ, ରମାକାନ୍ତ ବାରିକ, ତରୁଣ ପାତ୍ର ସମେତ ବହୁ ଲୋକଙ୍କ ଧାନ ଫସଲ ନଷ୍ଟ ହୋଇଛି। ବନ ବିଭାଗ କେବଳ ହାତୀ ଘଉଡାଇବା ପାଇଁ କେବଳ ବାଣ ଫୁଟାଇ ନୀରବରେ ବସି ଯାଉଥିବା ଅଭିଯୋଗ ହେଉଛି। ଏପଟେ ଧାର କରଜ କରି ଚାଷ କରୁଥିବା ଲୋକଙ୍କ ଫସଲ ଉଜୁଡ଼ିବାରେ ଲାଗିଛି।
